ดีอีเอส ขับเคลื่อนการปราบปรามอาชญากรรมออนไลน์อย่างเข้มข้นและต่อเนื่อง
นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม เปิดเผยว่า ได้ติดตามปัญหามิจฉาชีพจากกรณีหลอกดูดข้อมูลด้วยสายชาร์จปลอม ยืนยัน ไม่ได้นิ่งนอนใจ และร่วมกับหน่วยงานที่เกี่ยวข้องแก้ไขปัญหาเพื่อป้องกันและปราบปรามอาชญากรรมออนไลน์ พร้อมสรุปผลของการปฏิบัติงานและสถิติการดำเนินคดีทางอาชญากรรมออนไลน์ที่สำคัญ เช่น การดำเนินคดีแก๊ง Call Center ในต่างประเทศ 8 ครั้ง จับกุมผู้ต้องหาได้ 166 คน ปิดกั้นการโทรหลอกลวง/ข้อความ SMS หลอกลวง จำนวน 118,530 หมายเลข  การอายัดบัญชีม้า 58,463 บัญชี และปิดกลุ่มโซเชี่ยลมีเดียซื้อขายบัญชีม้า 8 กลุ่ม คดีหลอกลวงลงทุนระดมทุน ออนไลน์และหลอกลวงทางการเงิน 657 คดี จับกุมผู้ต้องหาได้ 673 ราย  การปราบพนันออนไลน์ดำเนินคดี 318 คดี มีผู้ต้องหา 461 ราย และปิดกั้นเว็บพนัน 1,830 เว็บ คดีหลอกลวงซื้อขายสินค้าบริการออนไลน์ 263 คดี และจับกุมผู้ต้องหา 270 ราย ปัญหาบัญชีม้า และ sim ผี ที่เป็นส่วนสำคัญที่มิจฉาชีพนำใช้ประกอบการฉ้อโกงและหลอกลวงประชาชน พร้อมจัดทำรายชื่อผู้กระทำผิดกฎหมายประมาณ 1,000 รายชื่อให้สถาบันการเงินดำเนินมาตรการที่เกี่ยวข้อง        สำหรับการแก้ปัญหา SIM ผิดกฎหมายได้ดำเนินการกรณีผู้ถือครองซิมการ์ด 100 ซิมขึ้นไป ประมาณ 8,000 ราย ต้องยืนยันตัวตนให้ถูกต้องภายใน มกราคม 2566 การแก้ปัญหา Remote app ได้จัดทำระบบป้องกันมิจฉาชีพควบคุมการทำ Mobile Banking และสวมรอยโอนเงินออกจากบัญชีผู้เสียหาย การเตือนภัยอาชาญากรรมออนไลน์ผ่านแอปพลิเคชันเป๋าตังที่มีผู้ใช้งานกว่า 40 ล้านคน